
MUNICIPIUL CRAIOVA

CONSILIUL LOCAL AL MUNICIPIULUI CRAIOVA



         

    HOTĂRÂREA NR. 221
        
Consiliul Local al Municipiului  Craiova întrunit în şedinţa ordinară din data de 26.05.2011;


Având în vedere raportul nr.77906/2011 întocmit de Serviciul Resurse Umane prin care se propune  modificarea Hotărârii Consiliului Local al Municipiului Craiova nr.162/2011 referitoare la aprobarea salariului de bază minim pe unitate şi a coeficienţilor de salarizare pentru personalul de conducere şi execuţie al S.C. Pieţe şi Târguri Craiova S.R.L. şi rapoartele comisiilor de specialitate ale Consiliului Local al Municipiului Craiova nr.77, 78, 79, 81 şi 85/2011;


În conformitate cu prevederile Legii nr.53/2003 privind Codul Muncii, modificată şi completată, Legii nr.51/2006 privind serviciile comunitare de utilităţi publice;
         În temeiul art.36, alin.2 lit.a coroborat cu alin.3, lit.c, art.45, alin.2, lit.a şi art.61, alin.2 din Legea nr.215/2001, republicată, privind administraţia publică locală;

                                                     HOTĂRĂŞTE:
  Art.1. Se aprobă modificarea punctelor nr.14, 15, 16 din anexa la Hotărârea  Consiliului Local al Municipiului Craiova nr.162/2011, în sensul completării cu funcţia de „casier”.
Art.2. Primarul Municipiului Craiova, prin aparatul de specialitate: Serviciul  Administraţie Publică Locală, Serviciul Resurse Umane şi S.C. Pieţe şi Târguri Craiova S.R.L. vor aduce la îndeplinire prevederile  prezentei hotărâri.

